**Fudbalski klub "Velež" Mostar** je nogometni klub iz Mostara, Bosna i Hercegovina. Osnovan je 1922. godine i predstavlja kontinutiet rada RŠD Veleža koji je zabranjen 1939. godine, a kroz FK Velež obnovljen 1945. godine. Takmiči se u Premijer ligi Bosne i Hercegovine.

Historija
---------

Životopis Veleža po matičnim knjigama, počinje 26. juna 1922. godine. Rođen je, zaista na poljani, kod Sjevernog logora. Velež je dobio ime po obližnjoj planini Velež, koja je opet, poput Makedonskog grada Velesha, nazvana po imenu starog slavenskog boga, "Velesh". Sjećanje na njega je nestalo dolaskom kršćanstva na ove prostore, i moći Boga Veleža su pomiješane sa onima od Svetog Nikole, sveca. (Pogledajte članak: Veles (mitologija))

Veležovo rukovodstvo čine:

*Predsjednik*
Ađeliko Vlaho 
*Potpredsjednik*
Ranko Slijepčević 
*Prvi sekretar* 
Borivoje Janjoš 
*Drugi sekretar* 
Ljubomir Basta. 

Za prvog kapitena tima izabran je Lazar Radić. Nakon osnivanja i odobrenja klupskih pravila, Velež igra prijateljske utakmice. Startovao je sa ekipom:
Marko Vučijak, Ljubo Zrimšek, Savo Turanjin, Mile Pavić, Lazar
Radić, Milan Rajković, Bogdan Tepšić, Ranko Slijepčević, Branko Turanjanin, Savo Medan i jedan još nepoznat čovjek iz Srbije, koji je u Mostaru tražio posao.

U prvim danima svog života, Velež je odmjeravao snage s lokalnim rivalima, ali i onim iz drugih gradova. Godine 1924. finalista je olimpijskog turnira u Mostaru. Već u sezoni 1934/35 ubraja se među kvalitetnije bosanskohercegovačke klubove. Privremeno je Veležu zabranjivan njegov rad. Još okrutniju sudbinu doživio je 1940 kada su Veležova vrata bila zapečaćena! To se dogodilo poslije utakmice sa Podgoričkom Crnom Gorom, igrane na godišnjicu napada Hitlerove Njemačke na Poljsku, iza čega su uslijedile demonstracije i uzvikivanje parola poput "Dole fašizam". 

Marta 1945. Velež je, poslije gotovo petogodišnjeg prislinog mirovanja, obnovljen. Najprije se takmičio u Oblasno-Podsaveznoj, zatim Republičkoj, Trećoj i Drugoj ligi, da bi napokon 1952. postao član Prve savezne lige. Premijera u toj eliti igrana je u Mostaru protiv Crvene Zvezde, a u tom timu Rođenih bili su: Žarko Barbarić, Mensud "Peko" Dilberović, Dane Prajo, Anton Bolfek, Hamdija Ćemalović, Vlado Slišković, Muhamed Mujić, Hasan "Širle" Momić, Haldun Leo Hrvić i Slavko Hudarin.

Međutim među najboljima u SFR Jugoslaviji su bili samo jedno ljeto. 

Velež se u prvoligaše vratio u sezoni 1955/56. i ostaje u ovoj konkurenciji sve do rapada Jugoslavije. Igrao je sve do takmičarske 1991/92, da bi aprilskim ratom 1992. okončao svoje vojevanje u tom društvu. Najveće uspjehe u prvenstvu države ostvario je u sezonama: 1972/73, 1973/74 i 1987/88. kada je na kraju sezone osvajao drugo mjesto. Titula prvaka mu je najbliža bila 1973/74, ali od nje ga je odvojila samo gol razlika. Na kraju jesenje etape 1987/88 ciljnu vrpcu presjekao je prvi. 

U Veležu je stasao veliki broj državnih reprezentativaca, članova svih selekcija. Neki su to postali još u dresu matičnog kluba. I ovaj je spisak dugačak. U državnoj reprezentaciji igrali su: Enver Marić, Boro Primorac, Džemal Hadžiabdić, Blaž Slišković, Vladimir Matijević, Ivica Barbarić, Sead Kajtaz, Muhamed Mujić, Duško Bajević, Franjo Vladić, Vahid Halihodžić, Predrag Jurić, Semir Tuce i Meho Kodro.

### U kupu, do finala

  

*Rođeni* su četiri puta bili finalisti Kupa Jugoslavije. Dva puta su osvojili veliki srebreni trofej što je i najveći uspjeh jednog bosanskohercegovačkog tima u tom takmičenju. Do prvog su stigli 1981 kada su pod dirigentskom palicom asa Miloša Milutinovića trofej izborila *trinaestorica veličanstvenih*: Enver Marić (kapiten), Avdo Kalajdžić, Aleksandar Mičić , Dubravko Ledić, Vladimir Matijević, Veselin Đurasović, Dragan Okuka (1), Blaž Slišković, Vahid Halilhodžić (2), Adnan Međedović, Vladimir Skočajić i rezerve Momčilo Vukoje i Mirsad Mulahasanović. 

U finalu je pobijeđen Željezničar iz Sarajeva rezultatom 3:2. Trebalo je da prođe pet godina da Veležovci ponovo ispijaju šampanjac, slaveći drugi trijumf u Kupu. Tog sunčanog maja 1986. s velikim srebrenim peharom počasni krug su otrčali: Vukašin Petranović, Draženko Prskalo, Goran Jurić, Nenad Bijedić (2), Vladimir Matijević (kapiten), Ismet Šišić, Sead Kajtaz, Vladimir Skočajić, Predrag Jurić (1), Anel Karabeg (Vladimir Gudelj) i Semir Tuce. 

Njihov strateg bio je Duško Bajević, a u finalu je savladan Dinamo Zagreb sa 3:1. 

Velež je prvi put bio finalista Kupa 1958. Akteri toga događaja su bili: Zdravko Brkljačić, Mensud Dilberović, Meho Handžić, Zdravko Rodin, Nikola Benco, Kruno Radiljević (kapiten), Milan Maksimović, Franjo Džidić, Omer Oručević, Šefik Alajbegović i Milorad Lazović. Tada je ekipu vodio Ratomir Čabrić, a protivnik je bila FK Crvena Zvezda. Rezultat je bio 0:4 za Crvenu Zvezdu. 

Posljednje učešće *Rođenih* u Kupu bilo je 1989. Igrali su: Vukašin Petranović, Mili Hadžiabdić, Ismet Šišić (Ahmed Gosto), Ivica Barbarić, Veselin Đurasović, Ibro Rahimić, Zijad Repak, Zdenko Repak (Damir Čerkić), Predrag Jurić, Anel Karabeg i Semir Tuce (kapiten) 

Predvodio ih je Žarko Barbarić, protivnik je bio FK Partizan a rezultat 6:1.

### Rođeni u Evropi

Rođeni su šest puta izlazili na zvaničnu evropsku scenu: četiri puta u Kupu Uefa, dva puta u Kup pobjednika kupova. Najuspješnije su učestvovali od jeseni 1974. do proljeća 1975. kada su stigli do četvrtfinala Kupa UEFA. Do tada su eliminisali moskovskog Spartaka, zatim bečki Rapid i engleski Derby County, da bi sa golom manjka (1:0, 0:2) stali u holandskom gradu Enshendeu potiv Twentea. A u tom čvrstom koračanju po starom konitinentu, dres Veleža su nosili: 

Slobodan Mrgan, Miomir Meter, Džemal Hadžiabdić, Marko Čolić, Boro Primorac, Vladimir Pecelj, Jadranko Topić, Vahid Halilhodžić, Duško Bajević, Franjo Vladić, Momčilo Vukoje, zatim Slavko Njeguš, Mirsad Mulahasanović, Dubravko Ledić, Marijan Kvesić, Milidrag Hodžić, Dragan Okuka i Ahmet Glavović predvodjeni strategom Sulejmanom Sulom Repcom. Godine 1988. Velež je stigao do osmine finala Kupa Uefa, s trenerom Žarkom Barbarićem. 

Ostat će upamćen i veliki dvoboj sa slavnom Borusijom Dortmund. Na prepunom Bijelom Brijegu, pred više od 33.000 gledaoca Velež je slavio sa 2:1, ali nažalost rezultat iz Dortmunda je glasio 2:0 u korist Borusije.

Velež je bio finalista Srednjoevropskog kupa 1975 godine i pobjednik Balkanskog kupa 1981 godine. Učestvovao je i u Rapan kupu (1962. i 1963.). Rođeni su imali i nekoliko uspješnih turneja po inostranstvu. To su, prije svih, one po Srednjoj i Južnoj Americi i po Dalekom istoku i Australiji. 

Mostar i Velež su od 1965. do 1992. bili domaćini najuglednijeg evropskog turnira u zimskom razdoblju. Za to vrijeme na djelu je vidjena 31 ekipa među kojima i 16 stranih - dvije reprezentacije i 14 klubova. Na stadionu pod Bijelim Brijegom, na toj reviji, učestvovali su timovi iz Austrije, Mađarske, Česke, Rumunije, Njemačke, Švicarske, Poljske, Irana, SSSR-a kao i s prostora bivše Jugoslavije, izuzev iz Makedonije. *Rođeni* su na svom tradicionalnom turniru bili prvi čak 15 puta.

Ideju imena navijačima Veleža *Rođeni* dao je taksista Ljubo Petković.

### Nogometna škola

Kada se priča o Veležovim zvijezdama i šarmerima, svakako je nezaobilazna čuvena mostarska fudbalska škola. Rođeni su u slavnim danima i godinama bili prepoznatljivi po svom imidžu. Lepršava, maštovita, otvorena i ofanzivna igra. Takvim poimanjem fudbalske vještine plijenili su poklonike najpopularnijeg sporta na svim stadionima tadašnje države, ali i onim evropskim i drugim. Ko se ne sjeća i ko ne pamti velemajstore loptanja, fudbalske boeme - šarmere Halduna-Lea Hrvića, Sulejmana Repca, Muhameda Mujića, Duška Bajevića, Franju Vladića, Jadranka Topića, Momčila Vukoje, Blaža Sliškovića, Vladimira Skočajića, Vladimira Matijevića, Semira Tuce, Seada Kajtaza i one koji su, na njima specifičan način, čuvali mrezu mostarskog kluba - Žarka Barbarića, Gordana Irovića, Ivana Ćurkovića, Envera Marića, Vukašina Petranovića.

Godine 1989. u četvrtom jurišu (finalisti i 1969, 1977, 1987.) i juniori Veleža osvojili su Omladinski kup Jugoslavije. Pobjednički trofej bio je u rukama Nenada Džidića(kapiten), Siniše Spaića, Slavena Muse, Zvonimira Matkovića, Dražena Madunovića, Sanjina Pintula, Nikole Jokišića, Asmira Džafića, Nikole Jurčića, Damira Vučića (Marina Pušića) i Darmina Begića, a njihov trener bio je Salem Halihodžić.

### Poslije rata u BiH

Dolazkom rata Velež ostaje bukvalno bez svega što je imao. Poslije rata Mostar postaje podijeljen grad, od tada se Mostar dijeli na istočni i zapadni. Na istočnoj strani grada preovladavaju navijači Veleža, a na zapadu je Zrinjski.
Derbiji koji se održavaju između ova dva tima su među najvećim i najgledanijim u Bosni i Hercegovini.

Navijači
--------

*Glavni članak: Red Army Mostar*
**Red Army Mostar** ili pod punim nazivom *Udruženje građana "Klub navijača Red Army Mostar"* je organizovana navijačka grupa navijača FK Velež Mostar.

Uspjesi
-------

* **Osvajači Kupa Bosne i Hercegovine: 1**

2021/22
* **Osvajači Kupa Maršala Tita - Kup Jugoslavije: 2**

1980/81, 1985/86
* **Prva liga Federacije Bosne i Hercegovine: 2**

2005/06, 2018/19

Poznati igrači
--------------

* Blaž Slišković
* Dušan Bajević
* Vladimir Pecelj
* Ivan Ćurković
* Vahid Halilhodžić
* Sead Kajtaz
* Meho Kodro
* Enver Marić
* Boro Primorac
* Muhamed Mujić
* Semir Tuce
* Franjo Vladić
* Salem Halilhodžić
* Predrag Jurić
* Jadranko Topić
* Vladimir Gudelj
* Dubravko Ledić
* Mirko Ćorluka
* Vladimir Skočajić
* Veselin Đurasović (Durasović)
* Vlado - Pinda Zelenika
* Vladimir Matijević
* Momčilo Vukoje
* Ivo Prskalo
* Dragomir "Dragan" Okuka
* Sedin Tanović
* Sergej Barbarez
* Vladko "Vlado" Slišković
* Goran Jurić
* Nenad Bijedić
* Aleksandar Ristić
* Ranko Borozan
* Džemaludin "Džemal" Hadžiabdić
* Marko Čolić
* Ahmet Glavović (Ahmed Glavović)
* Nikola Benca (Nikola Benco)
* Franjo Džidić
* Mehmed "Meho" Karamehmedović
* Kruno Radiljević
* Mili Hadžiabdić
* Zdenko Jedvaj
* Anel Karabeg
* Dane Prajo
* Slavko Njeguš
* Zejnil Selimotić
* Slavko Njeguš
* Zejnil Selimotić
* Avdo Kalajdžić
* Mišo Krstičević
* Ibrahim "Ibro" Rahimić
* Mirsad Mulahasanović
* Bakir Beširević
* Žarko Barbarić
* Marijan Kvesić
* Zlatko Dalić
* Darije Kalezić
* Ante Karačić
* Anto Grabo
* Esad Dugalić
* Tarik Hodžić
* Zijad Repak
* Nusret Čerkić
* Joško Popović
* Draženko Prskalo
* Nenad Čogurić
* Vukašin Petranović
* Nikola Damjanac
* Zdenko Jedvaj
* Ahmed Gosto
* Milidrag Hodžić
* Mustafa Peštalić
* Kemal Šestić
* Slaven Musa
* Adis Obad
* Ivica Barbarić
* Gordan Irović
* Ismet Šišić
* Damir Čerkić
* Zdenko Repak
* Velibor Pudar
* Adnan Dizdarević
* Svetozar Čiča
* Admir Velagić
* Admir Vladavić
* Samir Ćemalović (Pika)
* Dženan Zaimović
* Alexey Prudnikov
* Dženan Hošić
* Nikola Jokišić
* Samir Merzić
* Nenad Maslovar
* Emir Hadžiđulbić
* Faris Efendić
* Adnan Pervan
* Amer Jugo
* Admir Kajtaz
* Elvir Čolić
* Adnan Međedović
* Adis Bešić
* Slobodan Mrgan
* Asim Škaljić
* Adnan Bobić
* Zlatko Đorić
* Adnan Kadrić
* Goran Stokić
* Dejan Drakul
* Danijel Majkić
* Damir Rovčanin
* Ševko Okić
* Adis Jahović
* Senedin Oštraković
* Dejan Janković
* Marko Nikolić
* Žarko Bakić
* Edis Kurtanović
* Adin Džafić
* Dragan Glogovac
* Rijad Demić
* Darko Maletić
* Armel Škaljić
* Igor Remetić
* Arnel Stupac
* Perica Ivetić
* Zlatko Kazazić
* Dejan Janković
* Mirnes Salihović
* Delimir Bajić
* Amer Osmanagić
* Milan Knežević
* Dženan Duraković
* Anes Haurdić
* Demir Peco
* Alidin-Dino Hajdarović
* Miloš Reljić
* Damir Osmanković
* Dino Ćemalović
* Brandao
* Tarik Isić
* Nermin Kadić
* Sinan Jakupović
* Aleksandar Railić
* Tomislav Barišić
* Bojan Letić
* Matijas Pejić
* Novo Papaz
* Faris Handžić
* Adi Mehremić
* Kerim Tatar
* Rodrigo (Rodrigo Carvalho)
* Mustafa Mujezinović
* Emrah Krcić
* Panesso
* Denis Zvonić
* Mehmed Ćosić
* Ermin Imamović
* Almin Abdihodžić
* Amer Mahinić
* Haris Ovčina
* Faruk Uzun
* Drilon Cenaj
* Meris Memić
* Benjamin Tipura
* Emir Ćutahija

Poznati treneri
---------------

* Sulejman Rebac
* Miloš Milutinović
* Ratomir Čabrić
* Žarko Barbarić
* Domagoj Kapetanović
* Kemal Hafizović
* Abdulah Ibraković
* Mirza Varešanović
* Milomir Šešlija
* Dušan Bajević
* Sedin Tanović
* Vukašin Višnjevac
* Enver Marić
* Anel Karabeg
* Demir Hotić
* Milomir Odović
* Salem Halilhodžić
* Nedim Jusufbegović
* Dželaludin Muharemović
* Dragan "Dragi" Kanatlarovski
* Zijo Tojaga
* Ibrahim "Ibro" Rahimić

Relevantni članci
-----------------

* Mostarski gradski derbi

Vanjske veze
------------

* Službena stranica FK Velež Mostar
	+ FK Velež na Facebooku
	+ YouTube kanal
	+ FK Velež na Twitteru
	+ FK Velež na Instagramu
* FK Velež Mostar na UEFA.com
* FK Velež Mostar na NFSBiH.ba
* UG Mostarski Rođeni Arhivirano 2020-01-16 na Wayback Machine-u
* Rođeni.com
* KN Red Army Mostar Arhivirano 2008-08-10 na Wayback Machine-u
* FK Velež Mostar na *Soccerbaseu*
* FK Velež Mostar na *Transfermarktu*

1. ↑  FK Velež Mostar. „Prije II Svijetskog rata".